als_Latn dik_Latn sag_Latn
Acetaminofen (paracetamol) është në përdorim të gjerë si një analgjezik dhe reduktues i temperaturës. Në vitet 1990-të u zbulua një lidhje midis përdorimit të aspirinës dhe sindroma Reye, gjë që solli si rezultat që acetaminofeni u bë analgjezik i linjës së parë.
Mençuria konvencionale është se përdorimi i acetaminofenit është i sigurt gjatë shtatzënisë dhe tek fëmijët e vegjël. Sidoqoftë, provat e kohëve të fundit sugjerojnë që përdorimi i tij ndoshta mund të implikohet në epideminë e astmës në vazhdim.
PËRMBLEDHJA E STUDIMIT DHE PERSPEKTIVA
Ka prova të mjaftueshme të një lidhje midis ekspozimit ndaj acetaminofenit në faza të hershme të jetës dhe astmës për të garantuar ndryshimin e procedurave për ekspozimin ndaj paracetamolit në fillimin e jetës, në përputhje me një shqyrtim sistematik dhe një meta-analize të publikuar online më 26 nëntor tek Arkivat e Sëmundjes në Fëmijëri.
Studimet e përfshira treguan një shoqërim tepër të ndryshueshëm midis astmës dhe ekspozimit ndaj acetaminofenit në shtatzëninë e hershme si edhe ngatërrim të moderuar nga infeksionet e traktit të frymëmarrjes për ekspozimin gjatë fëmijërisë.
“Paracetamoli, një nga analgjetike-t dhe antipiretikë-t e përdorur gjerësisht, është konsideruar historikisht si i parrezikshëm si gjatë shtatzënisë ashtu dhe tek fëmijët e vegjël”, shkruan Mweene Cheelo, MSc nga Reparti i Alergjisë dhe Shëndetit të Mushkërive, në Qendrën për Epidemiologji dhe Biostatistikë në Shkollën e Melburnit për Shëndetin e Popullatës dhe atë Global, Universiteti i Melburnit, Australi. “Sidoqoftë, paracetamoli është identifikuar kohët e fundit si një shkak i mundshëm i epidemisë aktuale të astmës. Paracetamoli e ka zëvendësuar aspirinën si një analgjezik alternativ në vitet 1990-të kur u gjet që aspirina shoqërohej me Reye sindroma”.
Për të kuptuar më mirë rrezikun e mundshëm Cheelo dhe kolegët shqyrtuan studimet për një kohë të gjatë për shoqërimin midis ekspozimit ndaj paracetamolit në mitër ose gjatë shtatzënisë dhe zhvillimit të astmës në fëmijëri në moshën 5 vjeçare ose më shumë.
als_Latn als_Latn als_Latn als_Latn als_Latn als_Latn als_Latn